text: 60-årig kvinde var fra Fredericia
  02 maj 2019 kl. 19.55
  Kvindeliget, som blev fundet tidligere på dagen, er en 60-årig kvinde fra Fredericia.
  Kvindeliget, som tidligere på dagen blev fundet i en voldgrav mellem Danmarks Port og Prinsens Port, viser sig at være en 60-årig kvinde fra Fredericia. De pårørende er nu underrettet.
  Kvinden har ikke været meldt savnet. Det kan derfor ikke siges endnu, hvor længe hun har været væk, oplyser Sønderjyllands Politi til TV SYD.
  Undersøgelserne på gerningsstedet har endnu ikke kunnet kaste lys over, om der er tale om en ulykke, eller der ligger noget kriminelt bag. Kvinden skal derfor obduceres i løbet af i morgen, og så forventes der ydereligere nyt i løbet af dagen. 
  Det var en tilfældig borger, der opdagede liget i voldgraven klokken 11.25 og underrettede politiet.
  